Derocheilocarididae

Derocheilocarididae er en gruppe på sub-klasse-, orden- og familie-nivå av krepsdyr innenfor klassen Maxillopoda, med om lag 13 arter. Underklassen Mystacocarida har bare en orden - Mystacocaridida - og en familie.  Gruppens første art ble oppdaget førsti 1939, og hele gruppen definert i 1943. De lever i sandstrender.

Anatomien er særegen, kroppen er sammenklemt, lang og smal. Inndelingen i hode, kropp (thorax) og bakkropp (abdomen) er relativt tydelig, hodet har to antennepar og det er bein på thorax, men ikke på abdomen. Artene er små, de blir inntil 1 mm lange, og de fleste artene er ganske like hverandre.

De holder til i tropene og sub-tropene, trolig over store deler av verden. Det kan være store mengder av dem, inntil 15 millioner individer per kubikkmeter sand. An av artene - Derocheilocaris remanei - lever i Atlanterhavet rundt Portugal og Spania, og er også observert ved Italia.

Taksonomi 
Taksonomien til Maxillopoda er komplisert og usikker siden mange av gruppene ikke hav vært kjent lenge. Det er generelt omstridt å fin-inndele organismer taksonomisk. En vanlig oppdeling anerkjenner Mystacocarida som en av seks undergrupper under Maxillopoda, som igjen er en av seks ulike klasser av krepsdyr - der forøvrig storkrepser (Malacostraca) er den mest artsrike gruppen etterfulgt av Maxillopoda. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: 

 Rekke: krepsdyr (Crustacea) -  arter Brünnich, 1772
 Klasse: Maxillopoda - mulig parafyletisk, + arter Dahl, 1956
 [...]
 Underklasse Mystacocarida - 13 arter
 Orden Mystacocaridida Pennak & Zinn, 1943 
 Familie Derocheilocarididae Pennak & Zinn, 1943
 Slekt Ctenocheilocaris - 5 arter
 Ctenocheilocaris armata
 Ctenocheilocaris claudiae
 Ctenocheilocaris enochra
 Ctenocheilocaris galvarini
 Ctenocheilocaris minor
 Slekt Derocheilocaris - 8 arter
 Derocheilocaris angolensis
 Derocheilocaris delamarei
 Derocheilocaris hessleri
 Derocheilocaris ingens
 Derocheilocaris katesae
 Derocheilocaris remanei - Atlanterhavet, Middelhavet
 Derocheilocaris tehiyae
 Derocheilocaris typica

Referanser

Eksterne lenker 
 

Maxillopoda
Krepsdyr formelt beskrevet i 1943